< Túra

Magas-Tátra

Szerző: Sallai András

Copyright © 2024, Sallai András

Szerkesztve: 2024

Licenc: CC BY-SA 4.0

Web: https://szit.hu

Mikor?

A Magas-Tátra túrákat érdemes nyárra időzíteni ha vezetés nélkül túrázunk. Ezt a jogszabályok is előírják.

Öltözék

A Magas-Tátrában az esőkabát, és izofólia, melegruha kötelező. Amíg Magyarországon tombol hőség, a Magas-Tátrában nem fog. Másrészt egy nagyobb eső bármikor 10˚C körüli hőmérsékletre hűtheti a levegőt. Nyári öltözetben ez akár halálos is lehet, ha leizzadva, elfáradva felérünk egy magas pontra és leülünk pihenni, mert nem bírunk tovább menni.

Bakancs

A Magas-Tátra útvonalain alig találni olyan utat, ami nem köves. Folyamatosan köveken keresztül kell haladnunk, ami igénybe veszi a bokát. A tehermentesítéshez válasszunk magas szárú bakancsot, ami jól tartja azt.

Eső

A Magas-Tátrában általában nincs hova bújni az eső elől. Esőkabát helyett szerencsésebb esőponcsót vinni.

Magasságok

A Magas-Tátrában 700 és 1000 méter szintmagasságról indulunk általában túrázni.

Ha célpontjaink kisebb nyergek és völgyek, akkor 2000 méterrel kell általában számolni. Ez 1000-1300 méter szintemelkedést jelenthet.

Ha csúcsokat célzunk akkor 1500-19000 méter szintemelkedéssel is számolhatunk.

Honnan

A Magas-Tátrát Lengyelországból és Szlovákiából is szokták mászni.

Biztosítás

Ha Magas-Tátra a célunk, és bajba kerülünk előfordulhat, hogy helikopter hozz le minket. Ennek költsége milliókba kerülhet, attól függően mennyi időt kell eltölteni velünk. Kell-e például keresni.

Kössünk olyan biztosítást, amiben benne van a helikopteres mentés is. A biztosítás kötése során érdeklődjünk ez ügyben.